Ոչ այնքան վաղուց ամերիկյան ամենահայտնի պորտալներից մեկում՝ AOL-ում, հայտնվեց «Տասը գիրք, որոնք ձեզ անհրաժեշտ է կարդալ մինչեւ մահանալը» նյութը։ Հարիսի ծառայության հարցման արդյունքներով կազմված ցուցակում ընդգրկվել են «Մատանիների տիրակալը», Հարրի Փոթթերի մասին շարքը, Դեն Բրաունի երկու գրքեր, Սթիվեն Քինգի մեկ վեպ։ Ո՛չ Սերվանտես, ո՛չ Շեքսպիր, ո՛չ Դոստոեւսկի, ո՛չ Բալզակ, ո՛չ էլ գոնե Սթեյնբեկ ու Ֆոլկներ։